Document ID: /roh_data/filtered/fineweb-2-filterrobots_roh.jsonl.gz/60960

Tschients fugitivs arrivan en la Macedonia
- Venderdi, 21.8.2015, 20:33
Paucas uras suenter che la polizia aveva intervegnì cunter fugitivs al cunfin cun la Grezia, èn tschients persunas uss tuttina arrivadas en la Macedonia. La polizia saja sa retratga ed ils fugitivs hajan pudì surmuntar ils cunfins senza ch'insatgi retegnia els, ha in pertutgà ditg.
La damaun aveva la polizia macedona duvrà gas lacrimogen cunter ils fugitivs. Ier gievgia aveva la Macedonia proclamà il stadi d'urgenza e facticamain serrà il cunfin cun la Grezia.
RR novitads 20:00